
תחשיב נזק 
1. נתונים:
1. התובע  יליד 16.8.1994– נפגע בתאונת דרכים בתאריך 4.12.23 בהיותו כבן 29 והינו כבן 31.5 כיום.
2. נכויות
1. בתחום האורתופדי – 
ד"ר תמיר פריטש, מומחה בכירורגיה אורתופדית אשר בדק את התובע, קבע את נכותו כדלקמן:
· נכות זמנית בשיעור 100% מיום התאונה למשך 45 יום
· נכות זמנית בשיעור 50% למשך 45 יום נוספים
· נכות זמנית בשיעור 30% מיום התאונה למשך 90 יום נוספים
· נכות צמיתה בשיעור 20% בגין כאבים והגבלה בתנועות שורש יד דומיננטית, לפי סעיף ליקוי 35 (ג')
          רצ"ב חוות הדעת, מסומנת "כנספח 1".
2. הבסיס לתחשיב :
1. עובר לתאונה על אף העומס בלימודי המשפטים, שילב התובע במקביל ללימודיו, עבודה במשטרה, שכר הבסיס של התובע, במקביל ללימודיו, עובר לתאונה, הסתכם בסך של כ- 14,500 ₪  בממוצע לחודש.
2. לאחר סיום לימודי משפטים בהצלחה, התקבל התובע להתמחות במשרד המשפטים, עבודה בה ניתן לעבוד שעות נוספות, הוא הרוויח בממוצע 10,500 ₪ בחודש.
3. התובע נפגע בתאונה במהלך תקופת ההתמחות, אך למרות הקושי הוא סיים את תקופת ההתמחות, צלח את מבחני הלשכה והוסמך כעורך דין.
רצ"ב תלושי מתמחה, מסומנים "כנספח 2".
4. כיום, התובע עורך דין בתחילת דרכו המקצועית, עו"ד עצמאי בתחום הפלילי, סנגור עצמאי מטעם נאשמים ומטעם הסנגוריה.
5. בשנת 2025 הסתכמו הכנסותיו (ללא מע"מ) בסך של 344,030 ₪  אשר מסתכמים בסך של כ- 28,669 ₪ בחודש (לפני הוצאות) .
רצ"ב מכתב מטעם רו"ח בדבר הכנסות לשנת 2025, מסומנים "כנספח 3".
6. התובע מתגורר בישוב הנהנה מהטבות מס- פטור מלא ממס הכנסה עד לסך של כ-213,240 ₪ בשנת מס. 

7. כתוצאה מהפגימות ומהטיפולים הרפואיים, התובע פספס לקוחות והזדמנויות עסקיות, נזקק להפוגות במהלך עבודתו ומחזור עסקיו נפגע, פגיעה זו היא משמעותית ביותר לעורך דין בתחילת דרכו, אשר מנסה לבסס את עסקו ולרכוש מעמד ושם לצורך הבטחת עתידו הכלכלי והתעסוקתי.
8. בעטיה של התאונה ומחמת תוצאותיה סובל התובע מכאבים והגבלה בתנועות כף יד ימין, אין ולא יכולה להיות מחלוקת על כך שכאבים והגבלה בתנועות כף יד דומיננטית, מקשה על הכתיבה וההקלדה אשר משפיעים על יכולת עיסוקו כעורך דין הפסדי השתכרותו לעתיד יחולקו לתקופות – לצרכי פשרה בלבד:
תקופה ראשונה בעבר:
9. לצרכי פשרה בלבד, הפסדי השתכרותו בעבר יחושבו על בסיס נכות תפקודית בשיעור 20% במכפלת שכר בסך 20,000 ₪ נטו.
תקופה שניה – 4 שנים – 2026-2030:
10. אי אפשר שלא להתייחס לעובדה כי התובע חרוץ, מוכשר ובעל פוטנציאל רב. הנתונים בדבר הכנסתו במומו בשנתו הראשונה במקצוע עריכת הדין מעידים על כשרונו הרב וניתן להעריך ואף לקבוע נחרצות כי אלמלא התאונה שכרו היה מאמיר ועולה על שילוש השכר הממוצע במשק כבר בתקופה זו. לצרכי פשרה בלבד יחושבו הפסדי השתכרותו על בסיס נכות תפקודית בשיעור 20% (בלבד) במכפלת שכר בסך 30,000 ₪ נטו.
תקופה שלישית – משנת 2030 ועד גיל הפרישה (70) :
11. על בסיס נכות תפקודית בשיעור 20% (בלבד) במכפלת שילוש השכר הממוצע במשק בניכוי מס בשים לב להטבה המפורטת לעיל בסעיף 6 מסתכם בסך של כ- 37,000 ₪ נטו.
12. לצרכי פשרה בלבד יחושבו הפסדי השתכרותו לעתיד כעצמאי עד לגיל 70 ולא למעלה מכך. ככל ותיק זה לא יסתיים בפשרה יעמוד התובע על טענותיו חרף ההלכה השלטת. 
3. התחשיב
1. הפסדי השתכרות בעבר- 
כמפורט בסעיף 9 לעיל – 
20,000  20%  X 30 חודשים - 






120,000 ₪
2. הפסדי השתכרות בעתיד (בתקופה הראשונה )-
30,000 ₪ X  20% X  45.17 (מקדם היוון ל-48 חודשים) -                    
          271,020  ₪ 
3. הפסדי השתכרות בתקופה השנייה (עד גיל 70 )-
37,000 ₪ X  20% X  271.89 (מקדם היוון ל-38 שנים) -                         
       2,011,986 ₪                               
4. הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –






 251,532 ₪  
5. הוצאות רפואיות בעבר ובעתיד לרבות נסיעות לטיפולים רפואיים - 
לאחר התאונה ומחמת תוצאותיה, נזקק התובע, לחבישה, לסד, לנטילת תרופות לשיכוך כאב ולהרגעה, כן נזקק לביצוע טיפולי פיזיותרפיה רפואה משלימה רבים. בשים לב להתארכות והתמשכות התורים הניתנים במסגרת קופת החולים, על מנת לקבל טיפול ובכך להקטין את נזקיו נזקק התובע לשאת בעלויות בגין טיפולי רפואה משלימה רבים במסגרת פרטית, כמו כן גם בטיפולים במסגרת הקופה הוא נדרש לשלם השתתפות עצמית אשר אינם מכוסים ע"י  הקופה מכח חוק ביטוח בריאות ממלכתי והמל"ל.
ע"ב גלובאלי בעבר ולעתיד -      

    




               30,000 ₪                                                                                            
6. עזרת הזולת-        
בעטיה של התאונה סובל התובע מכאבים והגבלה בתנועות שורש וכף ידו הדומיננטית (ימין). עסקינן בפגיעה משמעותית בכף ידו הדומיננטית וכתוצאה מכך סובל התובע מכאבים והגבלה המקשים על תפקודו ברמה יום-יומית (ממש!). קושי בביצוע תנועות מסויימות, כאבים והגבלה בהרמה ונשיאה, קושי וחוסר יכולת לבצע פעולות מסויימות הכרוכות בהנעת היד/הטייתה/סיבובה ואין ולא יכול להיות ספק בדבר הצורך והתלות בעזרה בביצוע פעולות לאורך שנות חייו.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
בתקופת העבר – הנכויות הזמניות – 
על בסיס העסקת עזרה בשכר בהיקף של 500 ₪ בשבוע למשך 6 חודשים - 


12,600 ₪ 
ביתרת תקופת העבר בעתיד – על בסיס גלובאלי - 





50,000 ₪ 
7. ניידות – 
מחמת מגבלותיו הנובעות מהתאונה, בשים לב למגבלותיו ונכותו–נזקק לשימוש מוגבר במוניות  ולהסעות מיוחדות ויזקק לכך גם בעתיד.

בעבר ובעתיד על בסיס גלובאלי - 







35,000 ₪ 
8. כאב וסבל- על בסיס 20%
                       




44,871 ₪ 
                                                                                                               סה"כ-  2,827,009 ₪ 
9. תחשיב זה מוגש בשלב זה לצרכי פשרה בלבד והתובע מבקש לשמור על זכותו לתקן ולספק נתונים נוספים ככל ויתבררו לאחר קבלת שיעורי המס המדוייקים


___________________
אריאל פרייברג, עו"ד
                 ב"כ התובע
